b'\n_START_ARTICLE_\nJames Hannigan\n_START_PARAGRAPH_\nJames Hannigan (15. hein\xc3\xa4kuuta 1928 Cloghan \xe2\x80\x93 7. maaliskuuta 1994) oli brittil\xc3\xa4inen roomalaiskatolinen piispa. H\xc3\xa4net vihittiin papiksi Menevian hiippakuntaan Walesiin 27. kes\xc3\xa4kuuta 1954. H\xc3\xa4n sai 13. lokakuuta 1983 nimityksen Menevian piispaksi, ja piispaksi vihkiminen seurasi 23. marraskuuta. P\xc3\xa4\xc3\xa4konsekraattorina toimi John Aloysius Ward, jota avustivat Daniel Joseph Mullins ja S\xc3\xa9amus Hegarty._NEWLINE_Hannigan sai 12. helmikuuta 1987 nimityksen Wrexhamin piispaksi, jona h\xc3\xa4n toimi, kunnes kuoli 65-vuotiaana virassa.'